ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
സുതാര്യ നികുതി വ്യവസ്ഥ സത്യസന്ധരെ ആദരിക്കൽ 'പദ്ധതി നവ ഇന്ത്യ ക്കായുള്ള പുതിയ ചുവടുവെപ്പ് ആണെന്ന് കേന്ദ്ര ആഭ്യന്തരമന്ത്രി ശ്രീ അമിത്ഷാ.
'സുതാര്യ നികുതി വ്യവസ്ഥ സത്യസന്ധരെ ആദരിക്കൽ പദ്ധതി 'നവ ഇന്ത്യക്കായുള്ള പുതിയ ചുവടുവെപ്പാണ് എന്ന് കേന്ദ്ര ആഭ്യന്തര മന്ത്രി ശ്രീ അമിത് ഷാ പറഞ്ഞു.നമ്മുടെ നികുതിദായകർക്ക് പ്രധാനമന്ത്രി ശ്രീ നരേന്ദ്ര മോദിയുടെയും ധനമന്ത്രി ശ്രീമതി നിർമ്മലാ സീതാരാമന്റെയും സമ്മാനമാണിത്.ഈ പ്ലാറ്റ്ഫോമിലെ ഫെയ്സ് ലെസ്സ് അസ്സെസ്സ്മെന്റ്, ഫെയ്സ്സ്ലെസ്സ് അപ്പീൽ, ടാക്സ് പെയേഴ്സ് ചാർട്ടർ എന്നീ പരിഷ്കാരങ്ങൾ നമ്മുടെ നികുതി സമ്പ്രദായത്തെ കൂടുതൽ ശാക്തീകരിക്കുമെന്നും ശ്രീ അമിത്ഷാ ട്വിറ്റർ സന്ദേശത്തിൽ കുറിച്ചു. ഇന്ത്യയുടെ വികസനത്തിന്റെയും പുരോഗതിയുടെയും നട്ടെല്ലായ സത്യസന്ധരായ നികുതിദായകരെ ശാക്തീകരിക്കുന്നതിനും ആദരിക്കുന്നതിനും നിരവധി നടപടികൾ മോദി ഗവൺമെന്റ് സ്വീകരിച്ചിട്ടുണ്ട്.'മിനിമം ഗവണ്മെന്റ് മാക്സിമം ഗവേണൻസ് ' എന്ന പ്രധാനമന്ത്രിയുടെ ലക്ഷ്യത്തിലേക്കുള്ള മറ്റൊരു ചുവടുവെപ്പാണ് ഈ പദ്ധതി എന്നും ശ്രീ അമിത് ഷാ ട്വിറ്റർ സന്ദേശത്തിൽ പറഞ്ഞു.
വാണിജ്യ വ്യവസായ മന്ത്രാലയം
'ടേസ്റ്റ് ഓഫ് ഇന്ത്യ' പരിപാടി ബാങ്കോക്കിൽ സംഘടിപ്പിച്ചു
കയറ്റുമതി പ്രോത്സാഹിപ്പിക്കുന്നതിനായി എപിഇഡിഎ , 2020 ഡിസംബർ 21ന് തായ്ലൻഡിൽ, ഇന്ത്യൻ എംബസിയുമായി ചേർന്ന് വെർച്ച്വൽ ആയി ഒരു 'വാങ്ങൽ വിൽക്കൽ മേള'  സംഘടിപ്പിച്ചു. ഒരു പൊതു പ്ലാറ്റ്ഫോമിൽ കാർഷിക-ഭക്ഷ്യ മേഖലയിലെ വ്യാപാരം നടത്തുന്നത് ഇരുരാജ്യങ്ങളും തമ്മിൽ, ബന്ധപ്പെട്ട മേഖലയിലെ സഹകരണം, ശക്തിപ്പെടുത്താൻ സഹായിക്കും.
ഇത്തരത്തിൽ എപിഇഡിഎ വിവിധ രാജ്യങ്ങളുമായി നടത്തിവരുന്ന വ്യാപാര മേളയിലെ പതിമൂന്നാമത്തെതാണ് തായ്ലൻഡുമായി നടന്നത്. വിർച്വൽ മേളയിൽ തായ്ലൻഡ്ലേക്ക് കയറ്റുമതി സാധ്യതയുള്ള വിവിധ ഉത്പന്നങ്ങളുടെ പ്രദർശനം, ഇന്ത്യയിലെ വ്യാപാര സംഘടനകൾ നടത്തി. വെർച്ച്വൽ മേളയെ തുടർന്ന് 'ടേസ്റ്റ് ഓഫ് ഇന്ത്യ' പരിപാടി ബാങ്കോക്കിൽ സംഘടിപ്പിച്ചു. ഇന്ത്യയിൽനിന്നുള്ള പഴങ്ങൾ, പച്ചക്കറികൾ, ക്ഷീര ഉൽപ്പന്നങ്ങൾ, മറ്റ് റെഡി ടു ഈറ്റ് വിഭവങ്ങൾ എന്നിവ മേളയിൽ പ്രദർശിപ്പിച്ചു. ഉപഭോക്താക്കൾക്ക് ഭക്ഷ്യവിഭവങ്ങൾ രുചിച്ചു നോക്കാൻ ഉള്ള അവസരവും മേളയിൽ ഒരുക്കിയിരുന്നു.
ആരോഗ്യ, കുടുംബക്ഷേമ മന്ത്രാലയം
രാജ്യത്തെ കോവിഡ് പരിശോധനകളുടെ എണ്ണത്തിൽ അഭൂതപൂർവമായ വർദ്ധന.4 കോടി കോവിഡ് പരിശോധനകളെന്ന നാഴികക്കല്ല് ഇന്ത്യ പിന്നിട്ടു.തുടർച്ചയായ മൂന്നാം ദിവസവും 9 ലക്ഷത്തിലധികം പ്രതിദിന കോവിഡ് പരിശോധനകൾ നടത്തി.
2020 ജനുവരിയിൽ കോവിഡ് -19 മഹാമാരിക്കെതിരായ പോരാട്ടം ആരംഭിച്ചതിൽ പിന്നെ ഇന്ത്യ മറ്റൊരു നാഴികക്കല്ല് കൂടി പിന്നിട്ടു.കോവിഡ് പരിശോധനകളുടെ എണ്ണത്തിൽ അഭൂതപൂർവമായ വർദ്ധനയാണ് രേഖപ്പെടുത്തുന്നത് .പരിശോധനകളുടെ എണ്ണം 4 കോടി കടന്നു.
കേന്ദ്ര സർക്കാരിന്റെ നേതൃത്വത്തിൽ സംസ്ഥാന-കേന്ദ്രഭരണ പ്രദേശങ്ങളിലെ ഭരണകൂടങ്ങൾ നടപ്പിലാക്കുന്ന കേന്ദ്രീകൃതവും സ്ഥിരവും ഏകോപിതവുമായ നടപടികളിലൂടെ, ഇന്ത്യ 4,04,06,609 കോവിഡ് പരിശോധനകൾ എന്ന പുതിയ നാഴികക്കല്ല് പിന്നിട്ടു. 2020 ജനുവരിയിൽ പൂനെയിലെ ലാബിൽ ആദ്യ പരിശോധന നടന്ന ശേഷം 4 കോടി പരിശോധനകൾ എന്ന നാഴികക്കല്ല് പിന്നിടുന്നത് വരെയുള്ള കാലയളവ് കണക്കിലെടുക്കുമ്പോൾ രാജ്യം ഈ ദിശയിൽ ഒരുപാട് മുന്നേറിയിട്ടുണ്ടെന്ന് കാണാം.
പ്രതിദിന പരിശോധനയിലും വർദ്ധന രേഖപ്പെടുത്തി. 10 ലക്ഷം പ്രതിദിന കോവിഡ് പരിശോധനാശേഷി ഇതിനോടകം കൈവരിച്ചു കഴിഞ്ഞു.കഴിഞ്ഞ 24 മണിക്കൂറിനുള്ളിൽ 9,28,761 കോവിഡ് പരിശോധനകളാണ് നടത്തിയത്.പത്തുലക്ഷം പേരിൽ 29,280 പേർ എന്ന നിരക്കിൽ കോവിഡ് പരിശോധന ഉയർന്നിട്ടുണ്ട്. പരിശോധന വർദ്ധിപ്പിച്ച പല സംസ്ഥാന-കേന്ദ്രഭരണ പ്രദേശങ്ങളിലും, ഉയർന്ന തോതിലുള്ള പരിശോധനകൾ പോസിറ്റിവിറ്റി നിരക്ക് ക്രമേണ കുറയുന്നതിന് കാരണമായിട്ടുണ്ട്. ദേശീയ പോസിറ്റിവിറ്റി നിരക്കും വളരെ കുറവാണ്.ഇപ്പോൾ 8.57% ആണ് ദേശീയ പോസിറ്റിവിറ്റി നിരക്ക്. ഇത് നിരന്തരം കുറഞ്ഞു വരുന്നു.
ടെസ്റ്റ്, ട്രാക്ക്, ട്രീറ്റ് തന്ത്രമാണ് ഇന്ത്യ പിന്തുടരുന്നത്. കോവിഡ് പരിശോധനകളാണ് രാജ്യത്തെ കോവിഡ് പ്രതിരോധത്തിന്റെയും മാനേജ്മെന്റിന്റെയും പ്രഥമവും നിർണായകവുമായ സ്തംഭങ്ങളായി മാറിയിരിക്കുന്നത്. കൂടുതൽ പരിശോധനകൾക്ക് മുൻകൈ എടുത്താൽ മാത്രമേ ആദ്യഘട്ടത്തിൽ തന്നെ പോസിറ്റീവ് കേസുകൾ തിരിച്ചറിയാൻ കഴിയുകയുള്ളൂ.അതിലൂടെ തിരിച്ചറിഞ്ഞവരുടെ സമ്പർക്കപ്പട്ടിക തയ്യാറാക്കി വളരെ വേഗം അവരെ ക്വാറന്റൈൻ ചെയ്യാനും കഴിയും.കൂടാതെ വീട്ടിൽ കഴിയുന്നവർക്കും ആശുപത്രിയിൽ പ്രവേശിപ്പിക്കപ്പെട്ടവർക്കും സമയബന്ധിതവും ഫലപ്രദവുമായ ചികിത്സ ഉറപ്പാക്കാനും സാധിക്കും.
വിപുലമായ പരിശോധനാ ലാബുകളുടെ ശൃംഖലയും സർക്കാർ അനുവർത്തിക്കുന്ന നയങ്ങളും മാത്രമല്ല രാജ്യത്തുടനീളം എളുപ്പത്തിൽ കോവിഡ് പരിശോധനകൾ നടത്തുന്നതിനുള്ള സൗകര്യങ്ങൾ ഒരുക്കിയതും പരിശോധനകളുടെ എണ്ണം വർദ്ധിക്കുന്നതിൽ ഗണ്യമായ പങ്ക് വഹിച്ചിട്ടുണ്ട്. രാജ്യത്ത് ഇപ്പോൾ 1576 ലാബുകളാണുള്ളത്. സർക്കാർ മേഖലയിലെ 1002 ലാബുകളും സ്വകാര്യ മേഖലയിലെ 574 ലാബുകളും ഉൾപ്പടെയാണിത്.
ലാബുകൾ സംബന്ധിച്ച വിശദവിവരങ്ങൾ
തത്സമയ ആർ.ടി.പി.സി.ആർ പരിശോധനാ ലാബുകൾ:806

ട്രൂനാറ്റ് പരിശോധനാ ലാബുകൾ: 650

സി.ബി.എൻ.എ.എ.റ്റി പരിശോധനാ ലാബുകൾ: 120

കോവിഡ് -19 മായി ബന്ധപ്പെട്ട സാങ്കേതിക പ്രശ്നങ്ങൾ, മാർഗ്ഗനിർദ്ദേശങ്ങൾ, ഉപദേശങ്ങൾ എന്നിവയ്ക്കും ആധികാരികവും സമഗ്രവുമായ വിവരങ്ങൾക്കും ദയവായി https://www.mohfw.gov.in/, oMoHFW_INDIA. എന്ന വെബ്സൈറ്റ് പതിവായി സന്ദർശിക്കുക:
കോവിഡ് -19 മായി ബന്ധപ്പെട്ട സാങ്കേതിക സംശയങ്ങൾക്ക് technicalquery.covid19[at]gov[dot]in ലും മറ്റ് സംശയങ്ങൾക്ക് ncov2019[at]gov[dot]in, ovCovidIndiaSeva എന്നിവയിലും ബന്ധപ്പെടാം.
കോവിഡ് -19 മായി ബന്ധപ്പെട്ട സംശയങ്ങൾക്ക് ദയവായി കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെ ടോൾ ഫ്രീ ഹെൽപ്പ്ലൈൻ നമ്പറിൽ വിളിക്കുക: 91-11-23978046 അല്ലെങ്കിൽ 1075
സംസ്ഥാന -കേന്ദ്രഭരണ പ്രദേശങ്ങളിലെ കോവിഡ് -19 ഹെൽപ്പ്ലൈൻ നമ്പറുകളുടെ പട്ടിക https://www.mohfw.gov.in/pdf/coronvavirushelplinenumber.pdf - ൽ ലഭ്യമാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 : പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 162.26 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളവരുടെ എണ്ണം 22,49,335. ചികിത്സയിലുള്ളത് ആകെ രോഗബാധിതരുടെ 5. 69%
രോഗമുക്തി നിരക്ക് 93.07%;
കഴിഞ്ഞ 24 മണിക്കൂറിനിടെ 2,43,495 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,68,04,145 ആയി.
കഴിഞ്ഞ 24 മണിക്കൂറിൽ 3,06,064പുതിയ കേസുകൾ.
പ്രതിദിനരോഗസ്ഥിരീകരണ നിരക്ക് 20.75 ശതമാനമാണ്;
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 71.69 കോടി പരിശോധനകൾ
കഴിഞ്ഞ 24 മണിക്കൂറിൽ 14,74,753 പരിശോധനകൾ നടത്തി
(Visitor Counter : 129
മന്ത്രിസഭ
അരുണാചല് പ്രദേശിലെ പട്ടികവര്ഗങ്ങളുടെ പുതുക്കിയ പട്ടികയ്ക്കായുള്ള 'ഭരണഘടന  ഉത്തരവ്  ബില് 2018' മന്ത്രിസഭ അംഗീകരിച്ചു
അരുണാചല് പ്രദേശിലെ പട്ടികവര്ഗങ്ങളുടെ പട്ടിക പുതുക്കുന്നതിനായി ഭരണഘടന  ഉത്തരവ്, 1950ല് ഭേദഗതി വരുത്തുന്നതിനായി ഭരണഘടന  ഉത്തരവ്  ബില്, 2018 എന്ന പേരില് ബില് പാര്ലമെന്റില് അവതരിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
(അരുണാചല് പ്രദേശിലെ പട്ടികവിഭാഗങ്ങളുടെ പട്ടികയില് താഴെ പറയുന്ന മാറ്റങ്ങള് വരുത്തും.
1. ക്രമനമ്പര് 16ലെ 'ആദി' തന്നെ ആണെന്നതിനാല് ക്രമനമ്പര് ഒന്നിലെ 'അബോര്' ഒഴിവാക്കും.
2. ക്രമനമ്പര് ആറിലെ 'ഖംപ്തി'ക്കു പകരം 'തായ് ഖംതി' ആക്കും.
3. ക്രമനമ്പര് എട്ടില് 'മിഷ്മി-കമന്' , ഇഡു , താരോണ്  എന്നിവ ഉള്പ്പെടുത്തല്.
4. ക്രമനമ്പര് ഒന്പതില് 'മോംബ'യ്ക്കു പകരം മോന്പ, മെംബ, സര്തങ്, സജോലോങ്  എന്നിവ ഉള്പ്പെടുത്തല്.
5. അരുണാചല് പ്രദേശിലെ പട്ടികവര്ഗങ്ങളുടെ പട്ടികയില് ക്രമനമ്പര് പത്തില് 'ഏതു നാഗ ഗോത്രവും' എന്നതിനു പകരം 'നോക്ടെ', 'താങ്ക്സ', 'ടുട്സ', 'വാഞ്ചോ' എന്നിവ ഉള്പ്പെടുത്തല്.
നിര്ദിഷ്ട ഭേദഗതിക്കുള്ള കാരണങ്ങള്:
1. അബോര് ഒഴിവാക്കല്- ആവര്ത്തനം ഒഴിവാക്കല്
2. ഖംപ്തി മാറ്റല്- 'ഖംപ്തി' എന്ന ഗോത്രം ഇല്ല.
3. മിഷ്മി-കമന്, ഇഡു, താരോണ് എന്നിവ ഉള്പ്പെടുത്തല്- 'മിഷ്മി' എന്നതു മാത്രമാണു നിലവിലുള്ള പേര്. അത്തരത്തിലൊരു സമുദായം ഇല്ല.
4. മോമ്പ, മെംബ, സര്തങ്, വാഞ്ചോ ഉള്പ്പെടുത്തല്- നിലവിലുള്ളത് 'ഏതു നാഗ ഗോത്രവും' എന്നാണ്. സംസ്ഥാനത്തു നിലവിലുള്ള ഗോത്രങ്ങള് ഇവ മാത്രമാണ്.
5. നോകെ, ടാങ്ക്സ, ടുട്സ, വാഞ്ചോ എന്നിവ ഉള്പ്പെടുത്തല്- നിലവിലുള്ളത് 'ഏതു നാഗ ഗോത്രവും' എന്നാണ്. സംസ്ഥാനത്തു നിലവിലുള്ള ഗോത്രങ്ങള് ഇവ മാത്രമാണ്.
ബില് നിയമമാകുന്നതോടെ അരുണാചല് പ്രദേശിലെ പട്ടികവിഭാഗങ്ങളുടെ പുതുക്കിയ പട്ടികയില് പെടുന്നവര്ക്കെല്ലാം പട്ടികവര്ഗങ്ങള്ക്കായുള്ള ഗവണ്മെന്റ് പദ്ധതികളുടെ നേട്ടം ലഭിക്കും. പോസ്റ്റ് മെട്രിക് സ്കോളര്ഷിപ്, ദേശീയ വിദേശ സ്കോളര്ഷിപ്, ദേശീയ ഫെലോഷിപ്, ഉയര്ന്ന നിലവാരമുള്ള വിദ്യാഭ്യാസം, ദേശീയ പട്ടികവര്ഗ ധനകാര്യ, വികസന കോര്പറേഷനില്നിന്നു കുറഞ്ഞ നിരക്കില് വായ്പ, പട്ടികവര്ഗക്കാരായ കുട്ടികള്ക്കു ഹോസ്റ്റലുകള് തുടങ്ങിയവയാണു പ്രധാന പദ്ധതികള്. ഇതിനു പുറമെ, ജോലിസംവരണം, വിദ്യാഭ്യാസ സ്ഥാപനങ്ങളില് പ്രവേശനം എന്നിവ ഗവണ്മെന്റ് നയങ്ങള്ക്ക് അനുസൃതമായി ലഭിക്കും.
MRD - 07
പ്രധാനമന്ത്രിയുടെ ഓഫീസ്
ദേശീയ ഗ്രാമീണസ്വരാജ് യജ്ഞം പ്രധാനമന്ത്രി ഉദ്ഘാടനം ചെയ്തു
ആദിവാസികളുടെ സമഗ്ര വികസനത്തിനുള്ള രൂപരേഖ പുറത്തിറക്കി
പ്രധാനമന്ത്രി ശ്രീ. നരേന്ദ്ര മോദിമധ്യ പ്രദേശിലെ മാണ്ട്ലയില്ഇന്ന്ഒരു പൊതുയോഗത്തില്വച്ച്രാഷ്ട്രീയ ഗ്രാമീണ സ്വരാജ് യജ്ഞംഉദ്ഘാടനംചെയ്തു.ആദിവാസികളുടെസമഗ്ര വികസനത്തിനുള്ളഅടുത്ത 5 വര്ഷത്തെ പദ്ധതി രൂപരേഖയും പ്രധാനമന്ത്രി പ്രകാശനം ചെയ്തു.
മാണ്ട്ലയിലെമാനേരിജില്ലയില് ഇന്ത്യന് ഓയില്കോര്പ്പറേഷന്റെഒരു പാചകവാതക പ്ലാന്റിനും പ്രധാനമന്ത്രി തറക്കല്ലിട്ടു. തദ്ദേശ ഭരണ ഡയറക്ടറിയുടെ പ്രകാശനവും അദ്ദേഹം നിര്വ്വഹിച്ചു.
100 ശതമാനം പുകയില്ലാത്ത അടുക്കളകള്, ഇന്ദ്രധനുഷ്ദൗത്യത്തിന് കീഴില് 100 ശതമാനം പ്രതിരോധ കുത്തിവയ്പ്പ് , സൗഭാഗ്യ പദ്ധതിക്ക് കീഴില് 100 ശതമാനം വൈദ്യുതീകരണംഎന്നിവകൈവരിച്ച ഗ്രാമങ്ങളിലെ ഗ്രാമ മുഖ്യന്മാരെ പ്രധാനമന്ത്രി ആദരിച്ചു.
രാജ്യത്തെമ്പാടും നിന്നുള്ള പഞ്ചായത്തീരാജ് പ്രതിനിധികളെമാണ്ട്ലയില്അഭിസംബോധന ചെയ്യവെ, മഹാത്മാഗാന്ധിയുടെ ഗ്രാമോദയംമുതല്രാഷ്ട്രോദയംവരെയും, ഗ്രാമസ്വരാജ്വരെയും എന്ന ആഹ്വാനം പ്രധാനമന്ത്രി അനുസ്മരിച്ചു. ദേശീയ പഞ്ചായത്തീരാജ് ദിനത്തില് മധ്യപ്രദേശില് എത്താന് കഴിഞ്ഞതില്തനിക്ക്സന്തോഷമുണ്ടെന്ന്അദ്ദേഹം പറഞ്ഞു. മഹാത്മാഗാന്ധിഎപ്പോഴും ഗ്രാമങ്ങളുടെ പ്രാധാന്യത്തെ എടുത്ത് പറയുകയും ഗ്രാമസ്വരാജിനെ കുറിച്ച്സംസാരിക്കുകയുംചെയ്തിരുന്നുവെന്ന്അദ്ദേഹംകൂട്ടിച്ചേര്ത്തു. നമ്മുടെ ഗ്രാമങ്ങളെസേവിക്കാനുള്ള പ്രതിബദ്ധത ആവര്ത്തിച്ച് ഉറപ്പാക്കാന് പ്രധാനമന്ത്രി ഏവരെയുംആഹ്വാനം ചെയ്തു.
ഗ്രാമവികസനത്തില് ബജറ്റുകള് പ്രധാനമാണെന്ന് പ്രധാനമന്ത്രി പറഞ്ഞു. പക്ഷേ കഴിഞ്ഞ കുറെവര്ഷങ്ങളായിഇത്സംബന്ധിച്ച സംവാദത്തില്ഒരുമാറ്റംഉണ്ടായിട്ടുണ്ടെന്ന്അദ്ദേഹംകൂട്ടിച്ചേര്ത്തു. ഒരു പദ്ധതിക്കായി അനുവദിക്കുന്ന പണം നിര്ദ്ദിഷ്ടസമയത്തിനുള്ളില്സുതാര്യമായി ഉപയോഗപ്പെടുത്തുന്നുവെന്ന്ഉറപ്പ്വരുത്തേണ്ടതിന്റെആവശ്യകതയെകുറിച്ച് ജനങ്ങള് ഇപ്പോള്സംസാരിക്കുകയാണ്,അദ്ദേഹം പറഞ്ഞു.
തങ്ങളുടെകുട്ടികളുടെവിദ്യാഭ്യാസത്തില് ശ്രദ്ധയൂന്നാന് പ്രധാനമന്ത്രി ജനങ്ങളെആഹ്വാനം ചെയ്തു. കുട്ടികളുടെ ഭാവിക്ക്ഇത്അത്യന്താപേഷിതമാണെന്ന്അദ്ദേഹംകൂട്ടിച്ചേര്ത്തു.
കാര്ഷികരംഗത്ത്സ്വയം പര്യാപ്തതകൈവരിക്കുന്നതിനുള്ള ശ്രമങ്ങള് പ്രധാനമന്ത്രി അടിവരയിട്ട് പറഞ്ഞു.ജലസംരക്ഷണത്തിന് ശ്രദ്ധകൊടുക്കാനും ഓരോതുള്ളിജലവുംസംരക്ഷിക്കപ്പെടുന്നുവെന്ന്ഉറപ്പ്വരുത്താനും അദ്ദേഹം പഞ്ചായത്തീരാജ്അംഗങ്ങളോട്ആവശ്യപ്പെട്ടു.
സാമ്പത്തികഉള്ച്ചേര്ച്ചയ്ക്ക് ജന് ധന് യോജനയുടെയും, ആദിവാസിസമൂഹങ്ങളുടെശാക്തീകരണത്തിന് വന് ധന് യോജനയുടെയും, കര്ഷകരെകൂടുതല്സ്വാശ്രയരാക്കുന്നതിന് പുറമേ, മാലിന്യത്തെ ഊര്ജ്ജമാക്കിമാറ്റുന്നതില്ഗോബര് ധന് യോജനയുടെയും പ്രധാന്യം ശ്രീ. നരേന്ദ്ര മോദിഎടുത്ത് പറഞ്ഞു.
ഗ്രാമങ്ങളുടെ പരിവര്ത്തനം, ഇന്ത്യയുടെ പരിവര്ത്തനം ഉറപ്പുവരുത്തുമെന്ന്അദ്ദേഹംചൂണ്ടിക്കാട്ടി.
കേന്ദ്ര ഗവണ്മെന്റ്അടുത്തിടെകൈക്കൊണ്ട നടപടികള്സ്ത്രീകളുടെസുരക്ഷിതത്വം വര്ദ്ധിപ്പിക്കുന്നതില് ഗുണപ്രദമായിരിക്കുമെന്നും പ്രധാനമന്ത്രി പറഞ്ഞു.
(ND/MRD
വിദ്യാഭ്യാസ മന്ത്രാലയം
അടിസ്ഥാന പഠന ഘട്ടത്തിലെ പഠന നിലവാരം നേരിട്ട് മനസ്സിലാക്കാൻ കേന്ദ്ര വിദ്യാഭ്യാസ മന്ത്രാലയം 'അടിസ്ഥാന ഗ്രാഹ്യ പഠനം' നടത്തുന്നു
ന്യൂ ഡൽഹി: മാർച്ച് 24, 2022
അടിസ്ഥാന പഠന ഘട്ടത്തിലെ  വിദ്യാർത്ഥികളുടെ പഠന നിലവാരത്തെക്കുറിച്ച് നേരിട്ട് മനസ്സിലാക്കുന്നതിനായി വിദ്യാഭ്യാസ മന്ത്രാലയം ഒരു 'അടിസ്ഥാന ഗ്രാഹ്യ പഠനം' നടത്തും. 22 ഇന്ത്യൻ ഭാഷകളിൽ ഗ്രാഹ്യ വായനാ മാനദണ്ഡങ്ങൾ സജ്ജീകരിക്കാൻ ലക്ഷ്യമിടുന്ന ഈ പഠനം ലോകത്തിലെ ഇത്തരത്തിലുള്ള ആദ്യ സംരംഭമാണ്. നിപുൺ ഭാരത് ദൗത്യത്തിന് അടിസ്ഥാനമിടാനും SDG 4.1.1-ന് ഡാറ്റ ലഭ്യമാക്കാനും ഇതിലൂടെ ലക്ഷ്യമിടുന്നു. പ്രായത്തിനനുയോജ്യമായ, പരിചിതവും അപരിചിതവുമായ വാക്യങ്ങൾ ഒരു നിശ്ചിത വേഗതയിൽ, കൃത്യമായും, ഗ്രാഹ്യബുദ്ധിയോടെയും വായിക്കാനും, അടിസ്ഥാന സംഖ്യാ വൈദഗ്ദ്ധ്യവും ഇതിലൂടെ വിലയിരുത്തും.
എല്ലാ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും 2022 മാർച്ച് 23 മുതൽ 26 വരെ തെരെഞ്ഞെടുത്ത സ്കൂളുകളിൽ NCERT അടിസ്ഥാന ഗ്രാഹ്യ പഠനം നടത്തും. ഏകദേശം 10,000 സ്കൂളുകളും, 1 ലക്ഷം വിദ്യാർത്ഥികളും ഈ പഠനത്തിൽ പങ്കെടുക്കുമെന്ന് പ്രതീക്ഷിക്കുന്നു.
RRTN/SKY
(Visitor Counter : 103
പ്രധാനമന്ത്രിയുടെ ഓഫീസ്
അന്താരാഷ്ട്ര യോഗാദിനത്തില്റാഞ്ചിയിലെസമൂഹയോഗ പ്രകടനത്തിന് പ്രധാനമന്ത്രി നേതൃത്വം നല്കി
അന്താരാഷ്ട്ര യോഗാദിന വേളയില്ഇന്ന്റാഞ്ചിയില് നടന്ന വന് സമൂഹയോഗാ പ്രകടനത്തില് പ്രധാനമന്ത്രി ശ്രീ നരേന്ദ്രമോദി പങ്കെടുത്തു.
''യോഗസമാധാനത്തിനും ഐക്യത്തിനും പുരോഗതിക്കുമെന്നാകട്ടെ നമ്മുടെ മുദ്രാവാക്യം''- യോഗ പ്രകടനത്തിന് മുന്നോടിയായി നടത്തിയ പ്രസംഗത്തില് പ്രധാനമന്ത്രി ഉദ്ബോധിപ്പിച്ചു.
എല്ലാവര്ക്കും ഈ അവസരത്തില്ആശംസകള് നേര്ന്നുകൊണ്ട്, യോഗയുടെസന്ദേശം പ്രചരിപ്പിക്കുന്നതിന് മുഖ്യപങ്കുവഹിച്ച മാധ്യമപ്രവര്ത്തകര്, സമൂഹമാധ്യമങ്ങളുമായി ബന്ധപ്പെട്ടവര്എന്നിവരെഅദ്ദേഹംഅഭിനന്ദിച്ചു.
ആധുനികയോഗയുടെസന്ദേശം നഗരങ്ങളില് നിന്ന് ഗ്രാമങ്ങളിലേക്കും പാവപ്പെട്ടവരുടെവീടുകളിലേക്കുംഗോത്ര സമൂഹങ്ങളിലേക്കുംകൊണ്ടുപോകുന്നതിന് താന് ഇപ്പോള് ആഗ്രഹിക്കുന്നതായി പ്രധാനമന്ത്രി വ്യക്തമാക്കി. രോഗങ്ങള്കൊണ്ട്ഏറ്റവുംകൂടുതല്കഷ്ടപ്പെടുന്ന പാവപ്പെട്ടവരുടെയുംഗോത്രവര്ഗ്ഗ വിഭാഗങ്ങളുടെയുംജീവിതത്തിന്റെ ഭാഗമായിയോഗമാറണംഎന്നതിന് അദ്ദേഹംഊന്നിപ്പറഞ്ഞു.
ഇന്ന് ഈ മാറിക്കൊണ്ടിരിക്കുന്ന കാലത്ത്രോഗങ്ങളെ പ്രതിരോധിക്കുന്നതിനോടൊപ്പംസൗഖ്യത്തിലും നമ്മുടെ ശ്രദ്ധകേന്ദ്രീകരിക്കേണ്ടതുണ്ടെന്ന് പ്രധാനമന്ത്രി പറഞ്ഞു. യോഗയ്ക്ക് ഈ ശക്തി നമുക്ക് നല്കാന് കഴിയുമെന്ന്അദ്ദേഹംചൂണ്ടിക്കാട്ടി. ഇതാണ്യോഗയുടെയും നമ്മുടെ പൗരാണികതത്വശാസ്ത്രത്തിന്റെയുംഊര്ജ്ജമെന്നുംഅദ്ദേഹംവ്യക്തമാക്കി.
യോഗഎന്നത് നാം കുറച്ചുനേരംഏതെങ്കിലുംമൈതാനത്തോ, അല്ലെങ്കില്ഒരു പായയിലോചെയ്യുന്ന വെറും ക്രിയകള് മാത്രമല്ല. യോഗ നമ്മില് അച്ചടക്കവുംആത്മസമര്പ്പണവുംകുത്തിവയ്ക്കുന്നുണ്ട്, ജീവിതം മുഴുവന് അത് നമ്മള് പരിശീലിക്കണം.
യോഗ പ്രായം, നിറം, ജാതി, സമുദായം, ചിന്തകള്,വര്ഗ്ഗം, സമ്പന്നര്, ദരിദ്രര്, സംസ്ഥാനങ്ങള്, അതിര്ത്തികള്എന്നിവയെഅതിജീവിക്കുന്നു. യോഗഎല്ലാവര്ക്കുമുള്ളതാണെന്നുംഅദ്ദേഹം പറഞ്ഞു.
ഇന്ന്സന്ദര്ശകമുറിമുതല്കിടക്കമുറിവരെ, പാര്ക്കുകള്മുതല്കായികസമുച്ചയങ്ങള്വരെതെരുവുകള്മുതല്സൗഖ്യകേന്ദ്രങ്ങള് വരെയോഗ ജനങ്ങളുടെ ഭാവനയെ പിടിച്ചെടുത്തിട്ടുണ്ടെന്ന് പ്രധാനമന്ത്രി പറഞ്ഞു.
യോഗ പൗരാണികവും ആധുനികവുമാണെന്ന്അദ്ദേഹംചൂണ്ടിക്കാട്ടി. അത്സ്ഥായിയായതും പരിണമിച്ചുകൊണ്ടിരിക്കുന്നതുമാണെന്ന്അമദ്ദഹം പറഞ്ഞു.
ആരോഗ്യകരമായശരീരം, സ്ഥായിയായ മനസ്, ഐക്യത്തിന്റെഊര്ജ്ജം, എന്ന സത്തയില്തന്നെയാണ് നൂറ്റാണ്ടുകളായിയോഗ നിലനില്ക്കുന്നതെന്ന് പ്രധാനമന്ത്രി പറഞ്ഞു. അറിവ്, പ്രവൃത്തി, ആത്മസമര്പ്പണംഎന്നിവയുടെശരിയായ മിശ്രണംയോഗയിലൂടെലഭ്യമാകുന്നുവെന്നുംഅദ്ദേഹം പറഞ്ഞു.
ലോകംയോഗ സ്വീകരിക്കുമ്പോള്, നാം ഈ വിഷയവുമായി ബന്ധപ്പെട്ട ഗവേഷണങ്ങള്ക്ക്കൂടുതല്ഊന്നല് നല്കണമെന്ന് പ്രധാനമന്ത്രി ചൂണ്ടിക്കാട്ടി. മെഡിസിന്, ഫിസിയോതെറാപ്പി, കൃത്രിമബുദ്ധി തുടങ്ങിയവിഷയങ്ങളുമായിയോഗയെ ബന്ധിപ്പിക്കണമെന്നുംഅദ്ദേഹം നിര്ദ്ദേശിച്ചു.
AMMRD– 340
ഉപരാഷ്ട്രപതിയുടെ കാര്യാലയം
വനിത ശാക്തീകരണത്തിനായി ദേശീയ മുന്നേറ്റത്തിന് ഉപ രാഷ്ട്രപതി ആഹ്വാനം ചെയ്തു
വനിതാ ശാക്തീകരണത്തിന്, ഒരു ദേശീയ മുന്നേറ്റത്തിന് ഇന്ന് ഉപരാഷ്ട്രപതി ശ്രീ എം വെങ്കയ്യ നായിഡു ആഹ്വാനം ചെയ്തു. ഒരു പെൺകുട്ടി പോലും സ്കൂൾ പഠനം ഉപേക്ഷിക്കുന്നില്ല എന്ന് ഉറപ്പു വരുത്തണമെന്നും അദ്ദേഹം ആവശ്യപ്പെട്ടു.
ഫേസ്ബുക്ക് പേജിൽ 'വിവേചനം അവസാനിപ്പിക്കുക, സ്ത്രീകളെ ശാക്തീകരിക്കുക' എന്ന ശീർഷകത്തിൽ എഴുതിയ ലേഖനത്തിലാണ് അദ്ദേഹം ഇക്കാര്യം വ്യക്തമാക്കിയത്. രാജ്യത്തെ ജനസംഖ്യയുടെ 50 ശതമാനം വരുന്ന സ്ത്രീകൾക്ക്, എല്ലാ മേഖലയിലും, പ്രത്യേകിച്ച്, രാഷ്ട്രീയ രംഗത്തും തുല്യ അവസരങ്ങൾ നൽകുന്നതിലൂടെ മാത്രമേ പുരോഗതി കൈവരിക്കാനാവൂ.
പാർലമെന്റിലും സംസ്ഥാന നിയമസഭകളിലും സ്ത്രീകൾക്ക് മതിയായ സംവരണം നൽകണമെന്ന ദീർഘനാളത്തെ ശുപാർശയിൽ രാഷ്ട്രീയ കക്ഷികൾ എത്രയും വേഗം സമവായത്തിൽ എത്തണം എന്ന് അദ്ദേഹം അഭ്യർത്ഥിച്ചു. സാമ്പത്തിക സ്വാതന്ത്ര്യം ലഭിക്കുന്നതിന് സ്ത്രീകൾക്ക് സ്വത്തിൽ തുല്യ അവകാശം നൽകണമെന്നും ഉപരാഷ്ട്രപതി ആവശ്യപ്പെട്ടു.
അടുത്തിടെ ഉപരാഷ്ട്രപതി 'ഇന്ത്യയിലെ ജനന ലിംഗ അനുപാത സ്ഥിതി 'എന്ന റിപ്പോർട്ട് പ്രകാശനം ചെയ്തിരുന്നു. 2001 മുതൽ 2017 വരെയുള്ള കാലയളവിൽ രാജ്യത്തെ ലിംഗാനുപാത നിരക്കിൽ മാറ്റമില്ലെന്നും അതായത് ജനിക്കുന്ന പെൺകുട്ടികളുടെ എണ്ണം സാധാരണ നിലയെക്കാൾ താഴ്ന്ന അവസ്ഥയിലാണെന്നും റിപ്പോർട്ട് വ്യക്തമാക്കുന്നു. ഇന്ത്യൻ അസോസിയേഷൻ ഓഫ് പാർലമെന്ററിയൻസ് ഫോർ പോപ്പുലേഷൻ ആൻഡ് ഡെവലപ്മെന്റ് ആണ് റിപ്പോർട്ട് പുറത്തിറക്കിയത്.
ഇതൊരു ഭയാശങ്ക ജനിപ്പിക്കുന്ന റിപ്പോർട്ട് ആണെന്നും യുദ്ധകാലടിസ്ഥാനത്തിൽ പ്രശ്നപരിഹാരത്തിന് സമീപിക്കണമെന്നും അദ്ദേഹം അഭിപ്രായപ്പെട്ടു.
സ്ത്രീധനസമ്പ്രദായം പോലുള്ള സാമൂഹ്യ തിന്മകളെ നിർമാർജനം ചെയ്യാൻ ഓരോ പൗരനും പോരാളിയെപ്പോലെ പ്രവർത്തിക്കണമെന്നും ആൺകുട്ടിയോടുള്ള 'പ്രത്യേക താല്പര്യ' മനോഭാവം മാറ്റണമെന്നും അദ്ദേഹം ആവശ്യപ്പെട്ടു.
പെൺഭ്രൂണഹത്യ തടയുന്നതിനും ലിംഗ അനുപാതത്തിൽ സന്തുലനം കൈവരിക്കുന്നതിനും പ്രീ-കൺസെപ്ഷൻ ആൻഡ് പ്രീ-നേറ്റൽ ഡയഗ്നോസ്റ്റിക്സ് ടെക്നിക്സ് നിയമം കർശനമാക്കി നടപ്പാക്കണമെന്നും ശ്രീ വെങ്കയ്യ നായിഡു ആവശ്യപ്പെട്ടു. യാതൊരു തരത്തിലുള്ള വിവേചനവും ഇല്ലാത്ത സമൃദ്ധിയും സന്തോഷവുമുള്ള രാജ്യത്തിനുള്ള യജ്ഞത്തിൽ ഓരോ പൗരനും, പ്രത്യേകിച്ച്, യുവാക്കൾ പങ്കുചേരണം എന്നും അദ്ദേഹം അഭ്യർത്ഥിച്ചു.
(Visitor Counter : 160
പ്രധാനമന്ത്രിയുടെ ഓഫീസ്
ശ്രീ ഗുരു ഗോവിന്ദ് സിംഗ് ജിയുടെ പ്രകാശ് പുരബില് ജനങ്ങള്ക്ക് പ്രധാനമന്ത്രിയുടെ ആശംസകള്
ശ്രീ ഗുരു ഗോവിന്ദ് സിംഗ് ജിയുടെ പ്രകാശ് പുരബ് ദിനത്തില് പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ആശംസകള് നേര്ന്നു.
ഒരു ട്വീറ്റില് പ്രധാനമന്ത്രി പറഞ്ഞു;
'ശ്രീ ഗുരു ഗോവിന്ദ് സിംഗ് ജിയുടെ പ്രകാശ് പുരബിന് ആശംസകള്. അദ്ദേഹത്തിന്റെ ജീവിതവും സന്ദേശവും ദശലക്ഷക്കണക്കിന് ആളുകള്ക്ക് ശക്തി നല്കുന്നു. അദ്ദേഹത്തിന്റെ 350-ാം പ്രകാശ് ഉത്സവം ആഘോഷിക്കാന് നമ്മുടെ ഗവണ്മെന്റിന് അവസരം ലഭിച്ചു എന്ന വസ്തുതയെ ഞാന് എപ്പോഴും വിലമതിക്കുന്നു. അക്കാലത്തെ എന്റെ പട്ന സന്ദര്ശനത്തില് നിന്നുള്ള ചില കാഴ്ചകള് പങ്കിടുന്നു. https://t.co/1ANjFXI1UA'
ND MRD
മന്ത്രിസഭ
യു.പി.എസ്.സി യും മംഗോളിയന് സിവില് സര്വ്വീസ് കൗണ്സിലും തമ്മിലുള്ള ധാരണാപത്രത്തിന് അംഗീകാരം
യൂണിയന് പബ്ലിക് സര്വ്വീസ് കമ്മീഷനും  മംഗോളിയയുടെ സിവില് സര്വ്വീസ് കൗണ്സിലും  തമ്മില് ഏര്പ്പെട്ടിട്ടുള്ള ധാരണപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
യു.പി.എസ്.സിയും, സി.എസ്.സി.എം ഉം തമ്മില് നിലവിലുള്ള ബന്ധത്തെ ശക്തിപ്പെടുത്തുന്നതാണ് ധാരണാപത്രം. റിക്രൂട്ട്മെന്റ് രംഗത്ത് ഇരു രാജ്യങ്ങള്ക്കുമുള്ള പരിചയ സമ്പത്തും വൈദഗ്ധ്യവും പരസ്പരം പങ്കിടാനും അത് സഹായിക്കും.
ND MRD- 184
(Visitor Counter : 71
വിനോദസഞ്ചാര മന്ത്രാലയം
സ്വദേശ് ദർശൻ സ്കീമിന് കീഴിൽ 5399.15 കോടിയുടെ 76 പദ്ധതികൾ അനുവദിച്ചു
ന്യൂഡൽഹി , ഓഗസ്റ്റ് 04,2022
രാജ്യത്തെ ടൂറിസം മേഖലയുടെ അടിസ്ഥാന സൗകര്യ വികസനത്തിനായി കേന്ദ്ര ടൂറിസം മന്ത്രാലയം സ്വദേശ് ദർശൻ സ്കീമിന് കീഴിൽ 5399.15 കോടി രൂപയുടെ 76 പദ്ധതികൾ അനുവദിച്ചു. .ഈ അനുവദിച്ച പദ്ധതികളിൽ ഗോത്ര, ഗ്രാമീണ മേഖലാ ടൂറിസം പദ്ധതികളും ഉൾപ്പെടുന്നു
വിനോദസഞ്ചാരികളെയും വിനോദസഞ്ചാര കേന്ദ്രങ്ങളെയും കേന്ദ്രികരിച്ഛ് രാജ്യത്ത് സുസ്ഥിരവും ഉത്തരവാദിത്തമുള്ളതുമായ വിനോദസഞ്ചാര കേന്ദ്രങ്ങൾ വികസിപ്പിക്കുന്നതിനായി കേന്ദ്ര ടൂറിസം മന്ത്രാലയം ഇപ്പോൾ സ്വദേശ് ദർശൻ പദ്ധതിയെ സ്വദേശ് ദർശൻ 2.0  ആയി നവീകരിച്ചു.
സ്വദേശ് ദർശൻ 2.0 സ്കീമിനായുള്ള മാർഗ്ഗനിർദ്ദേശങ്ങൾ എല്ലാ സംസ്ഥാനങ്ങൾക്കും/കേന്ദ്ര ഭരണ പ്രദേശങ്ങൾക്കും നൽകിയിട്ടുണ്ട്. എന്നിരുന്നാലും സ്വദേശ് ദർശൻ 2.0 സ്കീമിന് കീഴിൽ വികസനത്തിനായി ഇപ്പോൾ ഒരു ലക്ഷ്യസ്ഥാനവും കണ്ടെത്തിയിട്ടില്ല.
സംസ്ഥാന ഗവൺമെന്റുകൾ/ കേന്ദ്ര ഭരണ പ്രദേശങ്ങൾ എന്നിവ നൽകുന്ന വിവരമനുസരിച്ച്, ആകെ അനുവദിച്ച 76 പദ്ധതികളിൽ, 50 ഉം പൂർത്തിയായി.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ ടൂറിസം മന്ത്രി ശ്രീ ജി കിഷൻ റെഡ്ഡിയാണ് ഈ വിവരം അറിയിച്ചത്.
പ്രധാനമന്ത്രിയുടെ ഓഫീസ്
റായ്ബറേലിയിലെ റെയിൽ കോച്ച് ഫാക്ടറിയുടെ പുതിയ റെക്കോർഡിനെ പ്രധാനമന്ത്രി അഭിനന്ദിച്ചു
2023 ഏപ്രിലിൽ റായ്ബറേലിയിലെ മോഡേൺ റെയിൽ കോച്ച് ഫാക്ടറി ആരംഭിച്ചതിനുശേഷം 10,000 കോച്ചുകൾ നിർമ്മിച്ചതിന്റെ പുതിയ റെക്കോർഡിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
റെയിൽവേ മന്ത്രാലയത്തിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി പറഞ്ഞു;
ആശ്ചര്യകരം ! ‘മേക്ക് ഇൻ ഇന്ത്യ’ പ്രോത്സാഹിപ്പിക്കുന്നതിനും റെയിൽവേ മേഖലയെ ശക്തിപ്പെടുത്തുന്നതിനുമുള്ള ശ്രമങ്ങളുടെ ഭാഗമാണിത്."
Wonderful! This is a part of the efforts to boost ‘Make in India’ and strengthen the railways sector. https://t.co/ThRyARLpkM
— Narendra Modi  May 5, 2023
ധനകാര്യ മന്ത്രാലയം
ഇലക്റ്ററല് ബോണ്ട് : തട്ടിപ്പ് തടയാന് മതിയായ സുരക്ഷാ സംവിധാനം ഉറപ്പാക്കിയിട്ടുണ്ട് ; ഗവണ്മെന്റ് ഉള്പ്പെടെ ആരുമായും എസ്.ബി.ഐ. സീരിയല് നമ്പര് പങ്കിടില്ല
ഗവണ്മെന്റ് വിജ്ഞാപനം ചെയ്ത ഇലക്റ്ററല് ബോണ്ട് പദ്ധതിയില് മതിയായ സുരക്ഷ ഉറപ്പാക്കിയിട്ടുണ്ടെന്ന് കേന്ദ്ര ധനമന്ത്രാലയം വ്യക്തമാക്കി. ഇലക്റ്ററല് ബോണ്ടുകളില് തട്ടിപ്പ് നടത്താനോ വ്യാജ ബോണ്ടുകള് ഇറക്കാനോ ഉള്ള സാധ്യതകള് ഇല്ലായ്മ ചെയ്യുന്ന തരത്തിലുള്ള സുരക്ഷാ സംവിധാനങ്ങള് ഈ ബോണ്ടുകളുടെ അവിഭാജ്യഘടകമാണ്. നഗ്നനേത്രങ്ങള് കൊണ്ട് കാണാന് കഴിയാത്ത ഒരു റാന്റം സീരിയല് നമ്പരും ഇതില് ഉള്പ്പെടും. ഇലക്റ്ററല് ബോണ്ടില് നിക്ഷേപിക്കുന്ന രാഷ്ട്രീയ കക്ഷിയുടെയോ വാങ്ങുന്ന ആളുടെയോ ഏതെങ്കിലും വിവരങ്ങള് എസ്.ബി.ഐ. രേഖപ്പെടുത്തുകയില്ല. ബാങ്ക് ഒരു ബോണ്ട് വില്ക്കുമ്പോള് അത് ഏതെങ്കിലും തരത്തിലുള്ള പാര്ട്ടി പണമിടപാടുമായി ബന്ധപ്പെടുന്നില്ല. ബോണ്ടിലെ നമ്പര് ഉപയോഗിച്ച് സംഭാവന നല്കിയ ആളെയോ അത് വാങ്ങിയ ആളെയോ കണ്ടെത്താനുമാകില്ല.
മാത്രവുമല്ല ബോണ്ടിലെ സീരിയല് നമ്പര് ഗവണ്മെന്റുമായോ ഉപയോക്താക്കളുമായോ സ്റ്റേറ്റ് ബാങ്ക് ഓഫ് ഇന്ത്യ പങ്കിടുകയുമില്ല.
ഇക്കൊല്ലം ജനുവരി 2 നാണ് ഇലക്റ്ററല് ബോണ്ട് പദ്ധതി ഗവണ്മെന്റ് വിജ്ഞാപനം ചെയ്തത്. പ്രോമിസറി നോട്ടിന്റെ സ്വഭാവത്തിലുള്ള ഒരു രേഖയാണിത്.
നിലവിലുള്ള കെ.വൈ.സി  മാദണ്ഡങ്ങള് പൂര്ണ്ണമായും പാലിച്ച് ഒരു ബാങ്ക് അക്കൗണ്ടില് നിന്നും പണമടച്ചാല് മാത്രമേ ഇലക്റ്ററല് ബോണ്ട് വാങ്ങാനാകൂ. പണമടയ്ക്കുന്ന ആളെ തിരിച്ചറിയാന് പറ്റുന്ന തരത്തിലുളള പേരോ മറ്റ് എന്തെങ്കിലും വിശദാംശങ്ങളോ ബോണ്ടില് ഉണ്ടാകില്ല. അതുപോലെ ബോണ്ടില് നിക്ഷേപിക്കുന്ന രാഷ്ട്രീയ കക്ഷിയുടെ ഒരു വിശദാംശങ്ങളും ബോണ്ടില് രേഖപ്പെടുത്തില്ല.
അതായത് ഏതെങ്കിലും ഒരു ബോണ്ടിലൂടെ അതില് നിക്ഷേപം നടത്തിയ രാഷ്ട്രീയ കക്ഷിയെയോ, അതുമായി ബന്ധപ്പെട്ട ഏതെങ്കിലും ഉപഭോക്താവിനെയോ തിരിച്ചറിയാന് കഴിയില്ല.
ND MRD –301
(Visitor Counter : 58
സാമൂഹ്യനീതി, ശാക്തീകരണ മന്ത്രാലയം
നാളെ നടത്താനിരുന്ന 24x7 മാനസികാരോഗ്യ പുനരധിവാസ ഹെൽപ്പ് ലൈൻ പദ്ധതിയുടെ ഉദ്ഘാടനം മാറ്റിവെച്ചു
കേന്ദ്ര സാമൂഹ്യനീതി, ശാക്തീകരണ മന്ത്രാലയം നാളെ നടത്താനിരുന്ന 'കിരൺ ' 24x7 ടോൾഫ്രീ മാനസികാരോഗ്യ പുനരധിവാസ ഹെൽപ്പ് ലൈൻ നമ്പറിന്റെ 1800-599-0019 ഉദ്ഘാടനം മാറ്റിവെച്ചതായി മന്ത്രാലയം അറിയിച്ചു. പുതിയ ഉദ്ഘാടന തീയതി പിന്നീട് അറിയിക്കും. ഇതുമായി ബന്ധപ്പെട്ട ഏതെങ്കിലും തരത്തിലുള്ള ബുദ്ധിമുട്ട് ഉണ്ടായാൽ അതിൽ ഖേദിക്കുന്നതായും മന്ത്രാലയം വാർത്താ കുറിപ്പിൽ അറിയിച്ചു.
പ്രധാനമന്ത്രിയുടെ ഓഫീസ്
കൊച്ചി -മംഗളൂരു പ്രകൃതിവാതക പൈപ്പ്ലൈന് ജനുവരി അഞ്ചിന് പ്രധാനമന്ത്രി രാഷ്ട്രത്തിനു സമര്പ്പിക്കും
കൊച്ചി- മംഗളൂരു പ്രകൃതിവാതക പൈപ്പ്ലൈന് ജനുവരി അഞ്ചിന്, രാവിലെ 11 മണിക്ക് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സിലൂടെ രാഷ്ട്രത്തിന് സമര്പ്പിക്കും. 'ഒരു രാജ്യം ഒരു വാതക ഗ്രിഡ് 'രൂപീകരണത്തിനുള്ള പ്രധാന ചുവടുവയ്പ്പാണ് ഈ പദ്ധതി. കര്ണാടക, കേരള ഗവര്ണര്മാരും മുഖ്യമന്ത്രിമാരും കേന്ദ്ര പെട്രോളിയം പ്രകൃതിവാതക വകുപ്പ് മന്ത്രിയും ചടങ്ങില് പങ്കെടുക്കും.
450 കിലോമീറ്റര് ദൈര്ഘ്യമുള്ള പ്രകൃതി വാതക പൈപ്പ് ലൈന് ഗെയില് ഇന്ത്യ ലിമിറ്റഡാണ് നിര്മ്മിച്ചത്. പ്രതിദിനം 12 ദശലക്ഷം മെട്രിക് സ്റ്റാന്ഡേര്ഡ് ക്യുബിക് മീറ്റര് വാഹക ശേഷിയുള്ളതാണ് പൈപ്പ് ലൈന്. കൊച്ചിയിലെ എല്.എന്.ജി ടെര്മിനലില് നിന്നും കര്ണാടകയിലെ ദക്ഷിണ കന്നട ജില്ലയിലുള്ള മംഗളൂരുവിലേയ്ക്കാണ് പ്രകൃതിവാതകം കൊണ്ടുപോകുന്നത്. എറണാകുളം, തൃശൂര്, പാലക്കാട്, മലപ്പുറം, കോഴിക്കോട്, കണ്ണൂര്, കാസര്ഗോഡ് ജില്ലകളിലൂടെ ആണ് പ്രകൃതിവാതക പൈപ്പ് ലൈന് കടന്നുപോകുന്നത്. ഏകദേശം 3000 കോടി രൂപ ചെലവു വന്ന പ്രകൃതി വാതക പൈപ്പ് ലൈന്, 12 ലക്ഷത്തോളം മനുഷ്യ തൊഴില്ദിനങ്ങള് സൃഷ്ടിച്ചു. കടന്നു പോകുന്ന പാതയില് നൂറിലധികം പ്രദേശത്ത് ജലസ്രോതസ്സുകളെ മുറിച്ചു കടക്കണം എന്നതിനാല് പൈപ്പ് ലൈന് സ്ഥാപിക്കുക എന്നത് വെല്ലുവിളി നിറഞ്ഞ പ്രവര്ത്തനമായിരുന്നു. ഹൊറിസോണ്ടല് ഡയറക്ഷനല് ഡ്രില്ലിങ് എന്ന പ്രത്യേക സാങ്കേതികവിദ്യ ഉപയോഗിച്ചാണ് ഇത് സാധ്യമാക്കിയത്.
വീട്ടാവശ്യത്തിന്, പരിസ്ഥിതി സൗഹൃദവും ചെലവ് കുറഞ്ഞതുമായ പ്രകൃതിവാതക ഇന്ധനവും, ഗതാഗത മേഖലയ്ക്ക് സി.എന്.ജി  രൂപത്തിലും ഈ പൈപ്പ് ലൈനിലൂടെ ഇന്ധനം ലഭ്യമാക്കും. പൈപ്പ്ലൈന് കടന്നുപോകുന്ന ജില്ലകളില് വ്യാവസായിക, വാണിജ്യ ആവശ്യങ്ങള്ക്കുള്ള പ്രകൃതിവാതകവും നല്കും. പ്രകൃതിവാതകം പോലെ ശുദ്ധമായ ഊര്ജ്ജ ഉപയോഗം അന്തരീക്ഷ മലിനീകരണം കുറയ്ക്കുകയും അതുവഴി വായുവിന്റെ ഗുണനിലവാരം മെച്ചപ്പെടുത്തുകയും ചെയ്യും.
(
പ്രധാനമന്ത്രിയുടെ ഓഫീസ്
ആന്ധ്രപ്രദേശ് മുൻ മുഖ്യമന്ത്രി ശ്രീ കെ. റോസയ്യ ഗാരുവിന്റെ നിര്യാണത്തിൽ പ്രധാനമന്ത്രി അനുശോചിച്ചു
ആന്ധ്രാപ്രദേശ് മുൻ മുഖ്യമന്ത്രി ശ്രീ കെ. റോസയ്യയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രീ കെ. റോസയ്യ ഗാരുവിന്റെ നിര്യാണത്തിൽ ദുഃഖമുണ്ട്. ഞങ്ങൾ രണ്ടുപേരും മുഖ്യമന്ത്രിമാരായി സേവനമനുഷ്ഠിച്ചപ്പോഴും പിന്നീട് അദ്ദേഹം തമിഴ്നാട് ഗവർണറായിരുന്നപ്പോഴും അദ്ദേഹവുമായുള്ള ഇടപഴകലുകൾ ഞാൻ ഓർക്കുന്നു. പൊതുസേവനത്തിനുള്ള അദ്ദേഹത്തിന്റെ സംഭാവനകൾ ഓർമ്മിക്കപ്പെടും. അദ്ദേഹത്തിന്റെ കുടുംബത്തിനും അനുയായികൾക്കും അനുശോചനം. ഓം ശാന്തി."
(